ระเบียบสํานักนายกรัฐมนตรีว่าด้วยการพัสดุ (ฉบับที่ 2)พ.ศ. 2538---------------------- โดยที่เป็นการสมควรปรับปรุงระเบียบสํานักนายกรัฐมนตรีว่าด้วยการพัสดุ พ.ศ. 2535 ในเรื่องของวงเงินวิธีการดําเนินการ และอํานาจในการสั่งการ ให้เหมาะสมกับสภาพเศรษฐกิจที่เปลี่ยนแปลงไป และเพื่อให้การซื้อ การจ้างของ ส่วนราชการต่าง ๆ มีความสะดวกคล่องตัวยิ่งขึ้น อาศัยอํานาจตามความในมาตรา 11 (8) แห่งพระราชบัญญัติระเบียบบริหารราชการแผ่นดิน พ.ศ. 2534 นายกรัฐมนตรี โดยความเห็นชอบของคณะรัฐมนตรี จึงวางระเบียบไว้ดังต่อไปนี้ ข้อ ๑ ระเบียบนี้เรียกว่า "ระเบียบสํานักนายกรัฐมนตรีว่าด้วยการพัสดุ(ฉบับที่ 2) พ.ศ. 2538ข้อ ๒ ระเบียบนี้ให้ใช้บังคับตั้งแต่วันที่ 1 มกราคม 2539 เป็นต้นไปข้อ ๓ ให้ยกเลิกความในข้อ 19 ข้อ 20 และข้อ 21 แห่งระเบียบ สํานักนายกรัฐมนตรีว่าด้วยการพัสดุ พ.ศ. 2535 และให้ใช้ความต่อไปนี้แทน "ข้อ 19 การซื้อหรือการจ้างโดยวิธีตกลงราคา ได้แก่ การซื้อหรือการจ้าง ครั้งหนึ่งซึ่งมีราคาไม่เกิน 100,000 บาท ข้อ 20 การซื้อหรือการจ้างโดยวิธีสอบราคา ได้แก่ การซื้อหรือการจ้าง ครั้งหนึ่งซึ่งมีราคาเกิน 100,000 บาท แต่ไม่เกิน 2,000,000 บาท ข้อ 21 การซื้อหรือการจ้างโดยวิธีประกวดราคา ได้แก่ การซื้อหรือการจ้าง ครั้งหนึ่งซึ่งมีราคาเกิน 2,000,000 บาทข้อ ๔ ให้ยกเลิกความในข้อ 23 และข้อ 24 แห่งระเบียบสํานักนายก รัฐมนตรีว่าด้วยการพัสดุ พ.ศ. 2535 และให้ใช้ความต่อไปนี้แทน "ข้อ 23 การซื้อโดยวิธีพิเศษ ได้แก่ การซื้อครั้งหนึ่งซึ่งมีราคาเกิน 100,000 บาท ให้กระทําได้เฉพาะกรณีหนึ่งกรณีใด ดังต่อไปนี้ (1) เป็นพัสดุที่จะขายทอดตลาดโดยส่วนราชการ หน่วยงาน ตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมาย บัญญัติให้มีฐานะเป็นราชการบริหารส่วนท้องถิ่น รัฐวิสาหกิจ องค์การระหว่างประเทศ หรือหน่วยงานของต่างประเทศ (2) เป็นพัสดุที่ต้องซื้อเร่งด่วน หากล่าช้าอาจจะเสียหายแก่ราชการ (3) เป็นพัสดุเพื่อใช้ในราชการลับ (4) เป็นพัสดุที่จําเป็นต้องซื้อโดยตรงจากต่างประเทศหรือดําเนินการ โดยผ่านองค์การระหว่างประเทศ (5) เป็นพัสดุที่โดยลักษณะของการใช้งานหรือมีข้อจํากัดทางเทคนิค ที่จําเป็นต้องระบุยี่ห้อเป็นการเฉพาะ ซึ่งหมายความรวมถึงอะไหล่ รถประจําตําแหน่ง หรือยารักษาโรคที่ไม่ต้องจัดซื้อตามชื่อสามัญในบัญชียาหลักแห่งชาติ ตามข้อ 60 (6) เป็นพัสดุที่เป็นที่ดินและหรือสิ่งก่อสร้างซึ่งจําเป็นต้องซื้อเฉพาะแห่ง (7) เป็นพัสดุที่ได้ดําเนินการซื้อโดยวิธีอื่นแล้วไม่ได้ผลดี ข้อ 24 การจ้างโดยวิธีพิเศษ ได้แก่ การจ้างครั้งหนึ่งซึ่งมีราคาเกิน 100,000 บาท ให้กระทําได้เฉพาะกรณีหนึ่งกรณีใด ดังต่อไปนี้ (1) เป็นงานที่ต้องจ้างช่างผู้มีฝีมือโดยเฉพาะ หรือผู้มีความชํานาญเป็นพิเศษ (2) เป็นงานจ้างซ่อมพัสดุที่จําเป็นต้องถอดตรวจให้ทราบความชํารุด เสียหายเสียก่อนจึงจะประมาณค่าซ่อมได้ เช่น งานจ้างซ่อมเครื่องจักร เครื่องมือกล เครื่องยนต์ เครื่องไฟฟ้า หรือเครื่องอิเล็กทรอนิกส์ เป็นต้น (3) เป็นงานที่ต้องกระทําโดยเร่งด่วน หากล่าช้าอาจจะเสียหายแก่ราชการ (4) เป็นงานที่ต้องปกปิดเป็นความลับของทางราชการ (5) เป็นงานที่ได้ดําเนินการจ้างโดยวิธีอื่นแล้วไม่ได้ผลดี"ข้อ ๕ ให้ยกเลิกความในข้อ 65 และข้อ 66 แห่งระเบียบสํานักนายก รัฐมนตรีว่าด้วยการพัสดุ พ.ศ. 2535 และให้ใช้ความต่อไปนี้แทน "ข้อ 65 การสั่งซื้อหรือสั่งจ้างครั้งหนึ่ง นอกจากวิธีพิเศษและวิธีกรณีพิเศษให้เป็นอํานาจของผู้ดํารงตําแหน่งและภายในวงเงิน ดังต่อไปนี้ (1) หัวหน้าส่วนราชการไม่เกิน 50,000,000 บาท (2) ปลัดกระทรวงเกิน 50,000,000 บาท แต่ไม่เกิน 1000,000,000 บาท (3) รัฐมนตรีเจ้าสังกัดเกิน 100,000,000 บาท ข้อ 66 การสั่งซื้อหรือสั่งจ้างโดยวิธีพิเศษครั้งหนึ่ง ให้เป็นอํานาจของผู้ดํารง ตําแหน่งและภายในวงเงิน ดังต่อไปนี้ (1) หัวหน้าส่วนราชการไม่เกิน 25,000,000 บาท (2) ปลัดกระทรวงเกิน 25,000,000 บาท แต่ไม่เกิน 50,000,000 บาท (3) รัฐมนตรีเจ้าสังกัดเกิน 50,000,000 บาท"ข้อ ๖ ให้ยกเลิกความในข้อ 91 แห่งระเบียบสํานักนายกรัฐมนตรีว่าด้วย การพัสดุ พ.ศ. 2535 และให้ใช้ความต่อไปนี้แทน "ข้อ 91 การสั่งจ้างที่ปรึกษาครั้งหนึ่ง ให้เป็นอํานาจของผู้ดํารงตําแหน่ง และภายในวงเงิน ดังต่อไปนี้ (1) หัวหน้าส่วนราชการไม่เกิน 50,000,000 บาท (2) ปลัดกระทรวงเกิน 50,000,000 บาท แต่ไม่เกิน 100,000,000 บาท (3) รัฐมนตรีเจ้าสังกัดเกิน 100,000,000 บาทข้อ ๗ ให้ยกเลิกความ "ผู้มีอํานาจสั่งจ้าง" และความในข้อ 114แห่งระเบียบสํานักนายกรัฐมนตรีว่าด้วยการพัสดุ พ.ศ. 2535 และให้ใช้ความต่อไปนี้แทน "อํานาจในการสั่งจ้างออกแบบและควบคุมงาน ข้อ 114 การสั่งจ้างออกแบบและควบคุมงานครั้งหนึ่ง ให้เป็นอํานาจของ ผู้ดํารงตําแหน่งและภายในวงเงิน ดังต่อไปนี้ (1) หัวหน้าส่วนราชการไม่เกิน 10,000,000 บาท (2) ปลัดกระทรวงเกิน 10,000,000 บาท"ข้อ ๘ การพัสดุใดที่อยู่ในระหว่างดําเนินการและยังไม่แล้วเสร็จในวันที่ ระเบียบฉบับนี้ใช้บังคับ ให้ดําเนินการต่อไปตามระเบียบที่ใช้บังคับอยู่เดิมจนกว่า จะดําเนินการแล้วเสร็จหรือจนกว่าจะดําเนินการตามระเบียบนี้ได้ผู้มีอํานาจลงนาม - ประกาศ ณ วันที่ 28 ธันวาคม พ.ศ. 2538 บรรหาร ศิลปะอาชานายกรัฐมนตรี